А распавёў Мікола Туравец пра свой шматгадовы ўжо зімовы праект “Вясковая хата”. Нагадаю, кожную суботу ўсіх ахвотных узростам ад пяцідзесяці і да бясконцасці у зале Козінкаўскага ДК чакаюць дзве гадзіны вячэрніх танцаў пад барабан, баян ды кантрабас. Сёлетняя зіма, зазначыў спадар Туравец, у чарговы раз пацвердзіла: танцы зніжаюць артэрыяльны ціск. “Адна кабета піла-піла парашкі, — запэўніваў Мікола Васільевіч, — а да нас прыйшла — і кінула”.